পাকিস্তান ছেড়ে কানাডায় আশ্রয় নিলেন আসিয়া বিবি | The Bangladesh Daily
Home 2 পাকিস্তান ছেড়ে কানাডায় আশ্রয় নিলেন আসিয়া বিবি
পাকিস্তান ছেড়ে কানাডায় আশ্রয় নিলেন আসিয়া বিবি
পাকিস্তানের বহুল আলোচিত খ্রিস্টান নারী আসিয়া বিবি শেষমেশ নিজ দেশ পাকিস্তান ছেড়েছেন। এ তথ্য তার আইনজীবী সাইফুল মালুক নিশ্চিত করে জানিয়েছেন, আসিয়া ইতোমধ্যে কানাডায় আশ্রয় নিয়েছেন।
বিবিসি ও দ্য গার্ডিয়ান এ খবর দিয়েছে।
আসিয়া বিবি পাকিস্তানের পাঞ্জাব প্রদেশের ৫ সন্তানের জননী। মহানবী হযরত মোহাম্মদ (স.) ও ইসলাম ধর্ম অবমাননার অভিযোগ ওঠে তার বিরুদ্ধে। এর দায়ে আদালত তার বিরুদ্ধে ফাঁসির রায় হয় ২০১০ সালে।
কিন্তু গত বছর পাকিস্তানের সুপ্রিম কোর্ট আসিয়াকে বেকসুর খালাস করে দেয়। এ নিয়ে পাকিস্তানজুড়ে উত্তেজনা দেখা দেয়। ধর্মীয় রাজনৈতিক দল ও অন্যান্য গ্রুপগুলো বিক্ষোভ প্রদর্শন করে। শেষ পর্যন্ত সেনাবাহিনীর হস্তক্ষেপ পরিস্থিতি নিয়ন্ত্রণে আসে।
জেল থেকে মুক্তির একাধিকবার তাকে হত্যার হুমকি দিয়েছে জঙ্গিরা। এমন অবস্থায় পরিবারসহ তাকে নিরাপত্তা বাহিনীর প্রহরায় একটি বাড়িতে রাখা হয়।
Previous articleসব খাতকেই সমান প্রাধান্য দেয়া হয়: পরিকল্পনা মন্ত্রী
Next articleগুগল সার্চে দীপিকাকে পেছনে ফেললেন এই তরুণী!